Asjkhabad
Store norske leksikon,Geografi,Verdens geografi,Asia,Turkmenistans geografi
Asjkhabad er hovedstad i Turkmenistan. Byen ligger nær grensen mot Iran og har 846 000 innbyggere (2020).
Asjkhabad ligger i en fruktbar oase i utkanten av Karakum-ørkenen med vin- og frukthager. Byen har betydelig tekstilindustri og mekaniske verksteder, samt filmindustri. Universitetet ble grunnlagt i 1948, og det finnes også høyskoler, museer, opera, teatre med mer. Byen er svært utsatt for jordskjelv, som i 1948 ødela størstedelen av den.Asjkhabad ble grunnlagt i 1881 som russisk festning. Les mer i Store norske leksikon Turkmenistan Turkmenistans befolkning Turkmenistans geografi Turkmenistans historie